Viktorya

Myghternes Viktoria (Alexandrina Victoria; 24 mis Me 1819 – 22 mis Genver 1901) o myghternes Ruwvaneth Unys Breten Veur hag Ywerdhon a 20 mis Metheven 1837 bys dh'y mernans. Wosa 1 mis Me 1876, yth esa titel dhedhi 'Emperes Eynda' ynwedh. Viktorya o myrgh Pennsevik Edward, Duk a Gent ha Strathearn, y honan peswara mab myghtern Jori III. Hi a dheuth ha bos myghternes 18 bloodh hy oos, wosa mernans tri broder hy thas. Demmedhys veu yn 1840 dh'y genderow, Pennsevik Albert a Saxe-Coburg ha Gotha. Aga naw flogh a dhemmedhis teyluyow dres Europ. Hy leshanow yw 'An Mamm-Wynn a Europ'.